ན་དུ་གཉེར་བས་ཕྱོགས་ཀུན་ཏུ་རྒྱུག་པ་ལ་བརྟེན་ནས་འབྱུང་བའི་རླུང་འཁྲུགས་ཏེ། ས་རླུང་
འཁྲུགས་པས་རི་བོ་ཆེན་པོ་ཉིལ་བ་དང༌། གྲུམ་པ་དང་བྲག་རི་ཆེན་པོ་ཞིག་པའི་སྒྲ་ལྟ་བུ་དང༌། ཆུ་རླུང་འཁྲུགས་པས་རྒྱ་མཚོ་ཆེན་པོའི་རྦ་རླབས་བཞིན་དུ་འཕྱོ་བ་དང༌། འཁྲུགས་པ་དང་། གཡང་སའི་ཅོང་རོང་དུ་ཞུགས་པའི་སྒྲ་
ྋ ལྟ་བུ་དང༌། མེ་རླུང་འཁྲུགས་པས་བསྐལ་པ་འཇིག་པའི་དུས་ཀྱི་མེ་སྒྲ་ལྟ་བུ་དང༌། སྟོང་གསུམ་ཐམས་ཅད་མེར་འབར་བའི་སྣང་བ་དང༌། ནགས་ཚལ་ཆེན་པོ་ཚིག་པའི་སྒྲ་ལྟ་བུ་དང༌། རླུང་གི་རླུང་འཁྲུགས་པས་དུས་མཐའི་རླུང་
དམར་ཆེན་པོ་འཚུབས་ཤིང་འཁྱིལ་བ། སྣང་སྲིད་ཐམས་ཅད་བྱ་སྒྲོ་རླུང་གིས་བསྐྱོད་པ་ལྟ་བུར་གཡོ་བ་དང༌། དེ་དག་གི་སྒྲ་འབྲུག་སྟོང་དུས་གཅིག་ལྡིར་བའི་སྒྲ་ལྟ་བུར་ཐོས་ཏེ། དེ་དག་ལ་འཇིགས་ཤིང་སྐྲག་ནས་སྐྱབས་གནས་
ཚོལ་བ་བསམ་པའི་ཚེ། དབང་དང་གདམས་པ་ཐོབ་པ་རྣམས་ཀྱིས་སྐྱབས་གནས་བླ་མ་དང་རྡོ་རྗེ་སློབ་དཔོན་དྲན། དེས་བསྟན་པའི་ཡི་དམ་གྱི་ལྷ་དྲན། ལྷ་དེའི་མཚན་ལས་བྲིས་ནས་བཏགས་པའི་གསང་མཚན་གྱི་མིང་དྲན། དེ་
97

86
ལ་བརྟེན་ནས་རང་ཉིད་གོམས་པའི་དབང་གིས་ལྷག་པའི་ལྷའི་རྣམ་རོལ་དུ་དྲན། དེའི་ཚེ་དཔའ་བོ་དང་རྣལ་འབྱོར་མའི་ཚོགས་དཔག་ཏུ་མེད་པ་འདུས་ནས་མཆོད་སྤྲིན་གྱི་ཕུང་པོ་གཏིབས་ཤིང་གསང་མཚན་གྱི་མིང་འབོད་ཅིང་ལུང་
བསྟན། མཁའ་ལ་སྤྱོད་པའི་གནས་སུ་འཁྲིད་པར་འགྱུར་ཏེ། མཁའ་འགྲོ་ཀུན་སྤྱོད་ལས། འཆི་ཞེས་བྱ་བ་རྣམ་རྟོག་ཡིན། །མཁའ་ལ་སྤྱོད་པའི་གནས་སུ་ཁྲིད། །ཅེས་གསུངས་སོ། །ཐ་མལ་པ་རྣམས་ཀྱིས་སྐྱབས་གནས་དང་
ཡིབ་ས་བཙལ་ནས། ཉོན་མོངས་པ་དུག་གསུམ་གྱི་རང་གཟུགས་དཀར་ནག་དམར་གསུམ་གྱི་རང་གཟུགས། གཡང་ས་ཅོང་རོང་ཆེན་པོ་ཉམ་ང་བ་གསུམ་མཐོང་སྟེ། དེ་དག་ཏུ་ལྷུང་བའི་དོགས་པ་དང་དེ་དང་མཚུངས་པ་རྣམ་བྱང་
གི་ལམ། འོད་ཁ་དོག་དཀར་པོ་འཆར་བ་དང༌། སྡོང་དུམ་དང༌། ས་ཕུག་དང༌། ངང་པས་བརྒྱན་པའི་མཚོ་གླིང་དང༌། བ་གླང་གིས་བརྒྱན་པའི་མཚོ་གླིང་དང༌། རྟས་བརྒྱན་པའི་མཚོ་གླིང་དང༌། ཁང་བཟང་དང་ལྷའི་གཞལ་
ཡས་ཁང་ལ་སོགས་པ་སྣ་ཚོགས་པ་མཐོང་སྟེ། དེ་དག་གང་དུ་ཕྱིན་པ་དང་ཞུགས་པ་བྱུང་ན་སྐྱེ་གནས་ཡིན་ཏེ། དེ་ཡང་འོད་ནག་པོ་གསལ་ཞིང་དེ་ལ་ཆགས་ན་དམྱལ་བ། སེར་པོ་ཡི་དྭགས། དཀར་པོ་དུད་འགྲོ། དམར་པོ་
ལྷ། ལྗང་གུ་ལྷ་མ་ཡིན། སྣ་ཚོགས་མིའི་སྐྱེ་གནས། མིའི་སྐྱེ་གནས་ལས་ངང་པས་བརྒྱན་པའི་མཚོ་གླིང་དུ་ཕྱིན་ན་ཤར་ལུས་འཕགས་པོ། བ་གླང་གིས་བརྒྱན་པའི་མཚོ་གླིང་དུ་ཕྱིན་ན་ནུབ་བ་ལང་སྤྱོད། རྟས་བརྒྱན་པའི་མཚོ་
མ་ཁའ་སྤྱོད་ཆོས་སྐོར་

v
།གླིང་དུ་ཕྱིན་ན་བྱང་སྒྲ་མི་སྙན། ཁང་བཟང་དུ་ཕྱིན་ན་ལྷོ་འཛམ་བུ་གླིང་དུ་སྐྱེའོ། །ལྷའི་གཞལ་མེད་ཁང་དུ་ཞུགས་ན་ལྷ་གནས་དང༌། སྡོང་དུམ་དང༌། ས་ཕུག་ཏུ་ཡིབ་པ་དང་ཞུགས་ན་ཡི་དྭགས་དང་
དུད་འགྲོ། ལྕགས་ཁང་དུ་ཞུགས་ན་དམྱལ་བའི་སྐྱེ་གནས། དེ་དག་གི་གནས་སྐབས་སུ་ཡང་། གནས་ལ་ཡང་ངེས་པ་མེད་པ། གྲོགས་ལ་ངེས་པ་མེད་པ། བྱ་བྱེད་ལ་ཡང་ངེས་པ་མེད་པ། ཟས་གོས་ལ་ངེས་པ་མེད་པ། རྣམ་
ཤེས་ཀྱི་འཆར་སྒོ་ལ་ཡང་ངེས་པ་མེད་པ་སོགས་མ་ངེས་པའི་རྟགས་དྲུག་གིས་ཡེངས་ཤིང་སྡུག་བསྔལ་བར་འགྱུར། དེའི་དུས་སུ་སྐྱབས་གནས་དཀོན་མཆོག་གསུམ་དྲན་པའི་སྒོ་ནས་གསོལ་བ་བཏབ་ན་སྐྱེ་གནས་ངན་པ་འགགས་
ནས་བཟང་པོར་སྐྱེ་ཞིང་ཆོས་དང་འཕྲད་པར་འགྱུར་རོ། །དེ་བས་ན་བར་དོའི་གདམས་པ་ཉམས་འོག་ཏུ་ཆུད་པར་བྱས་ནས། མཚམས་སྦྱོར་འཕོ་བའི་གདམས་ངག་ལ་འབད་པར་བྱ་དགོས་ཏེ། མཁའ་འགྲོ་ཀུན་ཏུ་རྟོག་པའི་རྒྱུད་ནི་
ལས། རྣམ་ཤེས་རླུང་ལ་ཞོན་ནས་ནི། །འོག་གི་ལམ་ནས་འཕོས་གྱུར་ན། །ཆོས་ལ་གོམས་པའི་གང་ཟག་ཀྱང༌། །ངན་སོང་དག་ཏུ་སྐྱེ་བར་འགྱུར། །ཅེས་གསུངས་པ། རྣམ་ཤེས་དང་རླུང་བསྡོངས་ནས་འོག་གི་ལམ་གཉིས་ལྟེ་
བ་དང་གསུམ་གང་རུང་ལ་འཕོས་ན་རེ་ཞིག་ངན་སོང་གསུམ་པོ་གང་རུང་དུ་འཕེན་ནོ། །དེ་བཞིན་དུ་སྡིག་ཆེ་ཡང་འཕོ་བས་མཚམས་སྦྱར་སྤྱི་བོ་ནས་འཕོས་པས་མཐོ་རིས་གསུམ་པོ་གང་རུང་དུ་སྐྱེ་བར་འགྱུར་ན། གཞན་རྣམས་ལྟ་

མཁའ་སྤྱོད་ཆོས་སྐོར་
ཅི་སྨོས་ཏེ། རྒྱུད་ལས། རྣམ་ཤེས་རླུང་ལ་ཞོན་ནས་ནི། །སྟེང་གི་ལམ་ལ་འཕོས་གྱུར་ན། །སྡིག་ལ་གོམས་པའི་གང་ཟག་ཀྱང༌། །མཐོ་རིས་དག་ཏུ་སྐྱེ་བར་འགྱུར། །ཞེས་གསུངས་སོ། །དེས་ཕན་ཡོན་དང་ཉེས་དམིགས་
བསྟན་ནས། དེེ་ནས་དམིགས་པ་འདི་བཞིན་མཛོད། ཁྱེད་རང་གི་མདུན་གྱི་ནམ་མཁའི་གནས་སུ་འཁོར་ལོ་བདེ་མཆོག་ལྷ་དྲུག་ཅུ་རྩ་གཉིས་ཀྱི་དཀྱིལ་འཁོར་ནམ་མཁའི་ཁམས་ཐམས་ཅད་ཁྱབ་པས་ཁྲ་ལམ་མེར་བཞུགས་ཤིང་དེ་
དག་གི་ དག་གི་སྐུ་དགེ་འདུན། གསུང་དམ་ཆོས། ཐུགས་སངས་རྒྱས་ཏེ་སྐྱབས་གནས་ཀུན་གྱི་ངོ་བོར་མོས་ནས་སྐྱབས་སུ་འགྲོ་བའི་རྗེས་ཟློས་མཛོད། ཅེས་བརྗོད་ལ་སྐྱབས་འགྲོ་ཅི་ནུས་བྱ། མཐར་བླ་མ་དང་དཀོན་མཆོག་རིན་པོ་ཆེ་
རྣམ་པ་གསུམ་ལ་སྐྱབས་སུ་གསོལ་གྱི་ཚིག་བརྗོད་པས་སྐྱབས་ཡུལ་རྣམས་འོད་དུ་ཞུ་ནས་སྤྱི་བོ་ནས་ཐིམ་པས་ལུས་ངག་ཡིད་གསུམ་དུ་འདྲེས་ཞིང་རྒྱུད་བྱིན་གྱིས་བརླབས་པར་མོས་པ་མཛོད། དེ་ལྟར་སྐྱབས་སུ་སོང་ནས་སེམས་
བསྐྱེད་ཀྱི་རྗེས་ཟློས་ལན་གསུམ་མཛོད། བདག་གིས་རྫོགས་པའི་སངས་རྒྱས་ཀྱི་གོ་འཕང་ཐོབ་པར་བྱས་ལ། སེམས་ཅན་ཐམས་ཅད་སྲིད་པའི་སྡུག་བསྔལ་གྱི་རྒྱ་མཚོ་ལས་བསྒྲལ་བར་བྱ། དེའི་ཆེད་དུ་དག་པ་མཁའ་སྤྱོད་དུ་འཕོ་
བའི་གདམས་པ་ཉམས་སུ་བླང་བར་བྱའོ་ཞེས་སེམས་བསྐྱེད།
ཁྱོད་རང་གི་ལུས་དེ་ཉིད་ཐ་མལ་པ་མ་ཡིན་པར་སྐད་ཅིག་གིས་རྗེ་བཙུན་རྡོ་རྗེ་རྣལ་འབྱོར་མའི་སྐུ་སྣང་ལ་རང་བཞིན་མེད་པར་སང་དར་དམར་པོའི་གུར་ཕུབ་པ་ལྟ་བུ་
100

ام هو
མ།
།ལམ་གྱིས་གྱུར་པའི་སྤྱི་བོ་ནས་གསང་གནས་ཀྱི་བར་དུ་རྩ་དབུ་མ་ཁ་དོག་དཀར་པོ་སྦུབས་སྟོང༌། སྦོམ་ཕྲ་མདའ་སྨྱུག་འབྲིང་པོ་ཙམ་པའི་མར་སྣ་སྒོ་ངའི་སྦུབས་ལྟ་བུའི་རྣམ་པ་ཟླུམ་པོའི་ནང་དུ་སེམས་ཀྱི་
རྟེན་བཾ་ཡིག་དམར་པོ་སྲན་མའི་རྡོག་པོ་ཙམ་འཕར་ལིང་ངེ་བ། ཡར་སྣེ་སྤྱི་བོ་ཚངས་པའི་བུ་གར་ཟུག་པ་སྐར་ཁུང་གསལ་བ་ལྟར་སྐྱ་ཐ་ལེར་ཡོད་པའི་སྟེང་གི་བར་དུ་སྣ་ཚོགས་པདྨ་ཉི་མའི་གདན་ལ་རྗེ་བཙུན་རྡོ་རྗེ་རྣལ་འབྱོར་
ཞབས་གཡས་བརྐྱངས་པས་དུས་མཚན་མ་དམར་མོའི་ནུ་མའི་སྟེང་ན་མནན་པ། གཡོན་བསྐུམ་པས་སོགས་བདག་བསྐྱེད་ཇི་ལྟ་བ་བཞིན་བརྗོད་པ་ནས། ཡེ་ཤེས་ཀྱི་མེ་འབར་བའི་དབུས་ན་བཞུགས་པའོ། །དེའི་སྟེང་དུ་པདྨ་
༈༙ དང་ཟླ་བའི་གདན་ལ་རྩ་བའི་བླ་མ་རྡོ་རྗེ་ཆོས་ཀྱི་རྣམ་པ་ཅན་སྐུ་མདོག་དམར་པོ་ཞལ་གཅིག་ཕྱག་གཉིས་ཀྱི་གཡས་པས་བདེ་སྟོང་གི་སྒྲ་སྒྲོགས་པའི་ཌཱ་མ་རུ་འཁྲོལ་བ། གཡོན་པས་བདུད་རྩིས་གང་བའི་ཐོད་པ་ཐུགས་ཀར་འཛིན་
པ། གཡོན་པའི་གྲུ་མོ་ན་ཁ་ཊཱཾ་ག་བསྣམས་པ། ཞབས་རྡོ་རྗེའི་སྐྱིལ་ཀྲུང་དུ་བཞུགས་ཤིང་སྐུ་ལ་རུས་པའི་རྒྱན་དྲུག་གིས་བརྒྱན་པ། གཞོན་ནུ་ལང་ཚོ་དར་ལ་བབ་ཅིང་གཟི་འོད་འབར་བ། དེའི་མཐའ་བསྐོར་དུ། པཎ་ཆེན་ནཱ་རོ་ཏ་
པ། གྲུབ་ཆེན་ཕམ་མཐིང་པ་སྐུ་མཆེད། གསང་བདག་ལོ་ཆེན། རྗེ་བཙུན་ས་སྐྱ་པ་ཡབ་སྲས་ལ་སོགས་པ་བརྒྱུད་པའི་བླ་མས་བསྐོར་བ། དེ་རྣམས་ཀྱང་ཆོས་ཉིད་བདེ་བ་ཆེན་པོའི་ངང་དུ་རོ་གཅིག་ཀྱང་ཆོས་ཅན་གྱི་མདངས་ཐ་
101

མཁའ་སྤྱོད་ཆོས་སྐོར་
དད་དུ་ཤར་བ་སྟེ། གང་ལ་གང་འདུལ་གྱི་སྐུ་བསྟན་པ་བདག་ལ་དགེས་བཞིན་དུ་བཞུགས་པའི་མོས་པ་བྱས་ལ། དེ་དག་ལ་ལུས་སེམས་འདུན་མ་རྩེ་གཅིག་ཏུ་གཏད་དེ་གདུང་ཤུགས་དྲུག་པོའི་སྒྲོ་ནས་གསོལ་བ་འདེབས་པ་འདིའི་
རྗེས་ཟློས་མཛོད་ཅེས་དང༌། བརྒྱུད་པའི་གསོལ་འདེབས་རྒྱས་བསྡུས་ཅི་རིགས་པས་གསོལ་བ་གདབ་ལ། ཞེས་གསོལ་བ་བཏབ་པས་རྩ་བརྒྱུད་ཀྱི་བླ་མ་རྣམས་འོད་ཕུང་བདེ་བ་ཆེན་པོའི་རང་བཞིན་དུ་ཞུ་ནས། རྗེ་བཙུན་རྡོ་རྗེ་རྣལ་
འབྱོར་མ་ལ་ཐིམ།
དེའི་ཐུགས་ཀར་འཕོ་འདོད་དྲག་པོས་དབུ་མའི་མར་སྣེའི་བཾ་ཡིག་ལ་དམིགས་ནས་ཧིག་ལན་གསུམ་བརྗོད་པས་ཡར་སོང༌། རྡོ་འཕངས་པ་ལྟར། ལྟེ་བ། སྙིང་ག མགྲིན་པ་རྣམས་སུ་རིམ་པ་བཞིན་དུ་
འཕོས། དེ་ལ་སེམས་དྲག་ཏུ་གཏད་ནས་ཕཊ་ཅེས་བརྗོད་པས་ཐེ་ཚོམ་མེད་པར་རྒྱངས་ཏེ་སྤྱི་བོ་ཚངས་པའི་བུ་ག་ནས་འཐོན། རྗེ་བཙུན་རྡོ་རྗེ་རྣལ་འབྱོར་མའི་པདྨའི་སྦུབས་སུ་ཐོགས་མེད་དུ་ཞུགས་ནས་བདེ་སྟོང་དབྱེར་མེད་རོ་གཅིག་
ཏུ་འདྲེས་སོང་སྙམ་དུ་མོས་པ་མཛོད། ཅེས་བརྗོད་ལ་གོང་གི་དམིགས་པ་དང་ལྡན་པས་སྐྲ་ནས་དལ་བུས་ཡང་ཡང་འཐེན། ཧིག་ལན་གསུམ་དང༌། ཕཊ་སྒྲ་དྲག་པཽ་གཅིག་གིས་འཕང་སྟེ་བསྒྲུབ་བྱའི་སེམས་རྣལ་འབྱོར་མའི་ཐུགས་
རང་སེམས་གསུམ་བརྗོད་བྲལ་བདེ་བ་ཆེན་པོའི་ངང་དུ་ཁྲུང་སྟེ་བསྲེས་ལ། དེའི་ངོ་བོ་ལ་བལྟ་ཞིང་དམིགས་མེད་དུ་ཡུན་རིང་དུ་བཞག་ཅིང༌། སྟོང་གསལ་དེའི་རང་མདངས་མ་ཤོར་བའི་སྒོ་ནས་སྨོན་ལམ་རྣམ་པར་ངག་པ་འདེབས་
:
102

།པ་ནི། དལ་འབྱོར་གྲུ་ཆེན་སོགས་ཀྱི་སྨོན་ལམ་གང་ཤེས་གདབ་སྟེ། དེ་ནི་གསང་བ་བདེ་སྟོང་དབྱེར་མེད་ཀྱི་རྣལ་འབྱོར་མ་ངོ་འཕྲོད་པའི་འཕོ་བའི་གདམས་པ་ཞེས་བྱའོ། །དེ་ལྟར་འཕོ་བ་བཏབ་པའི་
འཕོ་བྱེད་འབྲས་བུ་ལ། གསུམ་ལས། རབ་རྗེ་བཙུན་རྡོ་རྗེ་རྣལ་འབྱོར་མའི་གོ་འཕང་ཐོབ་པར་འགྱུར། འབྲིང་མཁའ་ལ་སྤྱོད་པའི་རིག་འཛིན། རྫུ་འཕྲུལ་གྱིས་མཁའ་ལ་རྒྱུ་ཞིང་སྤྱོད་ཡུལ་ཤིན་ཏུ་མཛེས་ཤིང་ལོ་བཅུ་དྲུག་ལོན་པའི
ཆ་ལུགས་ཅན། ཚེ་ཉི་ཟླ་གནས་ཀྱི་བར་ཐུབ་པ། ཅི་བསམ་ལོངས་སྤྱོད་ནམ་མཁའ་ལས་འབྱུང་བ། རྫུ་འཕྲུལ་གྱི་སྟོབས་ཀྱིས་སངས་རྒྱས་ཀྱི་ཞིང་ནས་སངས་རྒྱས་ཀྱི་ཞིང་དུ་འགྲོ་ཞིང༌། སྤྲུལ་པའི་སྐུ་ལ་ཆོས་ཉན་པ་དང༌། ཐ་
མའང་མཐོ་རིས་གསུམ་པོ་གང་རུང་དུ་སྐྱེ་བར་འགྱུར་རོ། །ཞེས་པ་འདི་རྗེ་བཙུན་བྱམས་པ་ཆོས་ལེགས་ཀྱིས་མཛད་པའི་ཡི་གེ་ལྟར། བར་དོའི་གདམས་ངག་གཅིག་གིས་མཚམས་སྦྱར་ཏེ།སྟྲཻགཞན་ལ་བརྩེ་བའི་བསམ་པས་ཡུལ་
གཙང་སྟོད་ཀྱི་བཙུན་པ་བློ་གསལ་གྱིས་ཞྭ་ལུ་མཚོ་ཁའི་རི་ཁྲོད་དུ་སྦྱར་བའོ།། ༄༅། །སྐྱབས་གནས་ཀུན་འདུས་གདན་གསུམ་ཚང་བའི་སྐུ། །ཉོན་མོངས་གདུང་སེལ་ཆོས་སྒྲ་སྒྲོགས་པའི་གསུང༌། །ཡེ་ཤེས་རྒྱ་མཚོ་རྣམ་
པར་མི་རྟོག་ཐུགས། །དཔལ་ལྡན་བླ་མ་དྲན་ཞིང་གསོལ་བ་འདེབས། །མཁའ་སྤྱོད་ཞལ་བཟང་ལྟ་བའི་སྨོན་ལམ་བཞུགས། ཨོཾ་སྭ་སྟི། །མཐའ་ཡས་རྒྱལ་བའི་བདེ་སྟོང་ཟློས་གར་གྱིས། །སྲིད་ཞིའི་མིག་འཕྲུལ་ཅིར་ཡང་སྣང་བ་ལས། །
103

མཁའ་སྤྱོད་ཆོས་སྐོར་
དེང་འདིར་མཁའ་སྤྱོད་དཔའ་མོ་ཡིད་འོང་མ། །སྙིང་ནས་དྲན་ནོ་འཁྱུད་པའི་རྩེ་དགས་སྐྱོངས། །འོག་མིན་ཞིང་ན་ལྷན་སྐྱེས་རྒྱལ་ཡུམ་མ། །ཉེར་བཞིའི་ཡུལ་ན་ཞིང་སྐྱེས་ཌཱ་ཀི་མ། །ནོར་འཛིན་ཁྱབ་པའི་ཀརྨ་མུ་ཏྲ་མ། །རྣལ་
འབྱོར་བདག་གི་སྐྱབས་མགོན་རྗེ་བཙུན་མ། །ཁྱོད་ནི་སེམས་ཉིད་སྟོང་པའི་རང་རྩལ་ཏེ། །རྡོ་རྗེའི་གྲོང་ན་ཨེ་ཡིག་བཾ་གྱི་དངོས། །སྒྱ་མའི་གླིང་ན་འཇིགས་རུང་སྲིན་མོ་དང༌། །འཛུམ་ཞལ་གཡོ་བའི་ལང་ཚོ་གསལ་བར་སྟོན། །ད་
ནི་བདག་གིས་ཇི་ལྟར་བཙལ་གྱུར་ཀྱང༌། །བདེན་པར་གྲུབ་པའི་ངེས་པ་མ་རྙེད་པས། །སྤྲོས་པས་དུབ་པའི་སེམས་ཀྱི་གཞོན་ནུ་དེ།ཻ།བརྗོད་བྲལ་ནགས་ཀྱི་ཁང་པར་ངལ་བསོ་བསྟེན། །ཨེ་མ་ད་ནི་ཌཱ་ཀི་དབྱིངས་ནས་བཞེངས། །
ཧེ་རུ་ཀ་དཔལ་རྒྱུད་ཀྱི་རྒྱལ་པོ་ལས། །རྡོ་རྗེ་བཙུན་མོ་ཉེ་བའི་སྙིང་པོ་མཆོག །བཀླགས་པས་འགྲུབ་ཅེས་གསུངས་པའི་བདེན་པ་སྐྱོངས། །ཨོཾ་ཌཱི་བི་ཤའི་བས་མཐའི་ནགས་ཁྲོད་དུ། །གྲུབ་པའི་དབང་ཕྱུག་རྡོ་རྗེ་དྲིལ་བུ་པ། །
འཁྱུད་དང་བཙུམ་པའི་བདེ་བས་རྗེས་སྐྱོང་ནས། །མཁའ་སྤྱོད་གནས་སུ་འཁྲིད་བཞིན་བདག་ཅག་སྐྱོངས། །གངྒཱའི་གླིང་དུ་རྗེ་བཙུན་ཀུ་སཱ་ལི། །མངོན་སུམ་ནམ་མཁའི་དབྱིངས་སུ་འཁྲིད་པ་དང༌། །དཔཽལ་ལྡན་ནཱ་རོ་ཏ་པ་རྗེས་
བཟུང་ལྟར། །བདག་ཀྱང་མཁའ་སྤྱོད་དགའ་མའི་གྲོང་དུ་ཁྲིད། །རྩ་བརྒྱུད་བླ་མ་རྣམས་ཀྱི་ཐུགས་རྗེ་དང༌། །རྒྱུད་ཆེན་གསང་མཐའི་ཟབ་ལམ་མྱུར་ཁྱད་དང༌། །རྣལ་འབྱོར་བདག་གི་ལྷག་བསམ་དག་པའི་མཐུས། །མཁའ་སྤྱོད་
104

ادھو
།དགའ་མའི་འཛུམ་ཞལ་མྱུར་མཐོང་ཤོག །དེ་ལྟར་ཚེ་འདིར་མཁའ་སྤྱོད་དབང་མོའི་ཞལ། །མངོན་སུམ་མཇལ་བའི་སྐལ་བ་མེད་ན་ཡང༌། །འཆི་བའི་རྣམ་རྟོག་འཕོ་བས་མཚམས་སྦྱར་ནས། །བར་དོ་
མེད་པར་མཁའ་སྤྱོད་འགྲུབ་པར་ཤོག །གལ་ཏེ་རྣམ་ཤེས་བར་དོར་འཁྱམས་སྲིད་ན། །འཇིགས་པའི་སྒྲ་བཞི་ཉམ་ངའི་གཡང་ས་གསུམ། །མ་ངེས་རྟགས་དྲུག་ལ་སོགས་ཤར་བའི་ཚེ། །དེ་ཡི་རྐྱེན་གྱིས་དྲིན་ཆེན་བླ་མ་དང༌། །
དགའ་བ་གསུམ་གྱི་རྣལ་འབྱོར་དྲན་པའི་མཐུས། །དེ་མ་ཐག་ཏུ་མཁའ་སྤྱོད་དབང་མོ་དང༌། །དཔའ་བོ་མཁའ་འགྲོའི་ཚོགས་ཀྱིས་མདུན་བསུས་ནས། །ཕྱིན་ཆད་ལས་ཉོན་སྐྱེ་སྒོ་ཆོད་པར་ཤོག །བླ་མ་ཡི་དམ་མཆོག་གསུམ་
ཐུགས་རྗེ་དང༌། །མཁའ་འགྲོ་ཆོས་སྐྱོང་ནོར་ལྷའི་མཐུ་སྟོབས་དང༌། །ཆོས་ཉིད་འགྱུར་མེད་རྟེན་འབྲེལ་བསླུ་མེད་མཐུས། །སྨོན་པའི་གནས་.ཇི་ལྟར་སྨོན་པ་བཞིན་དུ་འགྲུབ་པརཤོག དེ་གེགས་མེད་འགྲུབ་གྱུར་ཅིག
།ཅེས་མཁའ་སྤྱོད་
ཞལ་བཟང་ལྟ་བའི་སྨོན་ལམ་བདག་ཉིད་ཆེན་པོ་ཚར་ཆེན་ཆོས་ཀྱི་རྒྱལ་པོས་མཛད་པའི་མགོ་མཇུག་གི་ཁ་སྐོང་ཅུང་ཟད་འདི་གླིང་འཚོ་བྱེད་དཔལ་ལྡན་རྡོ་རྗེས་ནན་ཆེན་པོས་བསྐུལ་ནས་བྱ་བྲལ་བ་སངས་རྒྱས་ཕུན་ཚོགས་ཀྱིས་བགྱྀས་
པའོ། །མངྒ་ལཾ༎